ناصر عباس نیر

ڈاکٹر ناصر عباس نیر (پیدائش: 25 اپریل، 1965ء) پاکستان سے تعلق رکھنے والے اردو ادب کے معروف نقاد، افسانہ نگار اورپنجاب یونیورسٹی کے اورینٹل کالج لاہور میں اردو ادب کے استاد ہیں۔ وہ اردو سائنس بورڈ کے ڈائریکٹر جنرل کے عہدے پر بھی فائز رہے۔سائنسی علوم اور سائنس داں کی پزیرائی، ادارتی صفحہ، روزنامہ جنگ لاہور، 14 دسمبر 2016ء

 حالات زندگی و تعلیم 
ڈاکٹر ناصر عباس نیر 25 اپریل، 1965ء کو جھنگ، پاکستان میں پیدا ہوئے۔ انھوں نے میٹرک اور انٹرمیڈیٹ کی تعلیم سرگودھاسے حاصل کی۔ 1987ء میں بی اے 1989ء میں ایم اے (اردو) کی ڈگری جامعہ پنجاب سے حاصل کی۔ 2003ء میں علامہ اقبال اوپن یونیورسٹی اسلام آباد سے اردو تنقید میں جدیدیت اور مابعد جدیدیت کے عنوان سے مقالہ لکھ کر ایم فل کیا اور پھر بہاؤالدین زکریا یونیورسٹی ملتان سے اردو تنقید پر مغربی تنقید کے اثرات کے عنوان سے مقالہ لکھ کر پی ایچ ڈی کی ڈگری حاصل کی۔ بعد ازاں 2001ء میں انھیں ہائیڈل برگ یونیورسٹی جرمنی کی طرف سے اردو ادب کا نوآبادیاتی دور کے موضوع پر پوسٹ ڈاکٹورل اسکالرشپ ملی۔

 ادبی خدمات 
جرمنی کے برسوں میں ڈاکٹر ناصر عباس نیر کو نو آبادیاتی عہد کی سیاسی، سماجی اور معاشی تاریخ پڑھنے اور سمجھنے کا موقع ملا جس نے اُن کے وژن کو تبدیل کر دیا اور وہ بالکل نئے زاویے سے اردو ادب کے تخلیقی عمل کی ترجیحات کو دیکھنے لگے۔ وہ کئی علوم کے تناظر میں اُس عہد کی ادبی سرگرمی اور تخلیقی عمل کو دیکھتے ہیں جس کے سبب ان کے ہاں ایک الگ تنقیدی جہت آ جاتی ہے۔ انھوں نے تنقید کی ایک نئی زبان اردو ادب میں متعارف کروائی ہے جس میں نئی اصطلاحات کے سبب پڑھنے والوں کو شروع میں دقت ہوتی ہے مگر جب وہ ایک بار ان سے شناسا ہو جاتے ہیں وہ ان تنقیدی مضامین کو زیادہ گہرائی میں جا کر سمجھ سکتے ہیں۔ ناصر عباس نیر نے اردو ادب کے اس زمانے کو کہ جو نوآبادیات کا عہد تھا، سیاسی، سماجی، معاشی اور تاریخی سطح پر تفصیلی مطالعہ کرنے کے بعد ان تمام اصناف میں کی جانے والی تخلیقات کو سمجھنے کی کوشش کی ہے جس کے بارے میں ہمارے نقاد اجتناب برتتے رہے ہیں۔ تنقید کا یہ انداز اگر چہ مغرب سے مستعار لیا گیا ہے مگر اس کی وجہ سے ہمارے ہاں کے فکشن نگاروں اور شاعروں کے تخلیقی کام کی نئی جہات ہمارے سامنے آئی ہیں۔ناصر عباس نیر کی نئی کتاب 'اُردو کی تشکیلِ جدید'، ڈاکٹر غافر شہزاد، ایک روزن، 17 جون 2016ء

 تصانیف 
 دن ڈھل چکا تھا (1993ء)
 چراغِ آفریدم (2000ء)
 جدیدیت سے پس جدیدیت تک (تنقید، 2000ء)
 نظیر صدیقی: شخصیت اور فن (تنقید، 2003ء)
 جدید اور ما بعد جدید تنقید (تنقید، 2004ء)
 ساختیات : ایک تعارف (تنقید، 2006ء)
 مابعد جدیدیت: نظری مباحث (تنقید، 2007ء)
 مجید امجد: شخصیت اور فن (تنقید، 2008ء)
 لسانیات اور تنقید (تنقید، 2009ء)
 مابعد جدیدیت: اطلاقی جہات (تنقید، 2010ء)
 آزاد صدی مقالات (بہ اشتراک ڈاکٹر تحسین فراقی، 2010ء)
 متن، سیاق اور تناظر (تنقید، 2013ء)
 مابعد نوآبادیات اردو کے تناظر میں (تنقید، 2013ء)
 مجید امجد حیات: حیات، شعریات اور جمالیات (تنقید، 2014ء)
 ثقافتی شناخت اور استعماری اجارہ داری (تنقید، 2014ء)
 عالمگیریت اور اردو (تنقیدی مضامین، 2015ء)
 اردو ادب کی تشکیلِ جدید (تنقید، 2016ء)
 خاک کی مہک (افسانے، 2016ء)
 اس کو ایک شخص سمجھنا تو مناسب نہیں (تنقیدی مضامین، 2017ء)
 ہائیڈل برگ کی ڈائری (سفرنامہ، 2017ء)
 فرشتہ نہیں آیا (افسانے، 2017ء)
 نظم کیسے پڑھیں (2018ء)
 راکھ سے لکھی گئی کتاب (2018ء)
 Coloniality, Modernity and Urdu Literature (2020)
 ایک زمانہ ختم ہوا ہے (2020ء)
 جدیدیت اور نو آبادیات (2021ء)
 یہ قصہ کیا ہے معنی کا (2022ء)
 نئے نقاد کے نام خطوط(2023ء)

 ناقدین کی رائے 
ہائیڈل برگ یونیورسٹی جرمنی میں جنوب ایشیائی زبانوں کے سربراہ ڈاکٹر ہنس ہارڈر، ناصر عباس نیر کے بارے میں کہتے ہیں کہ:

بھارت کے ممتاز اردو نقاد پروفیسر شمیم حنفی، ناصر عباس نیر کے بارے میں کہتے ہیں کہ:

 حوالہ جات 

زمرہ:1965ء کی پیدائشیں
زمرہ:اردو ادبی ناقد
زمرہ:اردو تنقید نگار
زمرہ:اردو غیر افسانوی مصنفین
زمرہ:اردو محققین
زمرہ:بقید حیات شخصیات
زمرہ:پاکستانی ادبی نقاد
زمرہ:پاکستانی محققین
زمرہ:ضلع جھنگ کی شخصیات
زمرہ:بہاؤالدین زکریا یونیورسٹی کے فضلا
زمرہ:فضلا جامعہ پنجاب
زمرہ:اردو کے ماہر لسانیات
زمرہ:گورنمنٹ کالج یونیورسٹی فیصل آباد کے فضلا
زمرہ:اردو مصنفین
زمرہ:انجمن ترقیِ اردو پاکستان کے منتظمین و اراکین مجلس 
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے پاکستانی مرد مصنفین
زمرہ:پاکستانی اردو مصنفین